b'\n_START_ARTICLE_\nJurij Hladnik (alpinist)\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v Stra\xc5\xbei\xc5\xa1\xc4\x8du pri Kranju in gimnazijo v \xc5\xa0kofji Loki. Diplomiral je na Fakulteti za strojni\xc5\xa1tvo Univerze v Ljubljani leta 2010 z diplomsko nalogo Napetostno-deformacijska analiza plezalnega pripomo\xc4\x8dka-metulja in se na isti fakulteti v laboratoriju LASOK zaposlil kot asistent. Doktoriral je leta 2017 z disertacijo Optimizacija tekmovalne obutve za drsalno tehniko teka na smu\xc4\x8deh. Z \xc5\xbeeno Ano, rojeno Kosma\xc4\x8d, \xc5\xbeivi v \xc5\xbdireh. Leta 2000 se je vpisal v alpinisti\xc4\x8dno \xc5\xa1olo, 4 leta kasneje je postal alpinist. Do 2018 je opravil 850 alpinisti\xc4\x8dnih tur od tega pribli\xc5\xbeno 30 prvenstvenih plezalnih smeri in smu\xc4\x8darskih spustov. Med drugim je pozimi preplezal tudi zadnje tri probleme Alp.'